Ons het ons tyd hier geniet. Ek sal aanbeveel dat julle 'n stoof, messegoed en dalk ook 'n wasbak by die kombuisie in die die gasteleefarea byvoeg. Verder was dit 'n lieflike verblyf gewees. Dankie.
Kaapsehoop was so 'n verrassing, dis baie nader as wat ek gedink het. Goeie waarde akkommodasie, baie veilig en goeie aanbevelings vir etes.
Goeie oornagfasiliteit, sal dit nie vir langtermyn aanraai nie, veral met kleiner kindertjies of as die plek vol is.
Soos wat die naam aandui is die plek gevul met pragtige kunswerke wat dalk 'n gevaarlike aantrekking vir nuuskierige vingertjies kan wees. Die gemeenskaplike leefarea is baie knus, veral as mens dit met 2 ander gaste paartjies moet deel. Andersins het ons heerlik oornag en rustig geslaap.
Baie oulike verblyf met vriendelike en gasvrye eienaars. Hulle het uit hulle pad gegaan om ons tuis te laat voel. Kamer pragtig skoon en netjies, tot 'n sepie vir elkeen. Gerieflike sitkamer met toegang tot TV asook groot eetkamertafel waarby gesellig saam geëet kan word. Koffie, tee, melk en suiker is beskikbaar vir gaste. Ek en my vriende beveel hierdie plek sonder enige voorbehoud aan vir enige persoon wat in Kaapschehoop slaapplek soek. Die prys is ook billik. Dit is ook 'n kunsgalery waarin, ek neem aan, plaaslike kunstenaars se skilderwerk te sien is. Wenk aan eienaar. Ons het bietjie gesukkel om die plek te identifiseer omdat daar nie 'n straatnommer is nie. Ofskoon die naam Art Boutique Gallery groot voorop die huis verskyn, was ons nie seker of dit ook die akkommodasieplek is nie. Miskien sal dit goed wees om op die paal voor die hek (waarop slegs die telefoonnommer verskyn) die volledige naam: Art Boutique Gallery and Accommodation, asook die straatnommer aan te bring.
Verblyf was lekker en gerieflik en die gasheer baie vriendelik. Ek sou graag nog 'n dag daar wou spandeer om alles te sien.
Hierdie is gerieflike verblyf en baie goeie waarde vir geld. Ons het R500 vir die aand betaal vir die 2 adults en een baba. Die badkamers is en suite. Die leefarea is 'n gedeelde area, maar die ander gaste was baie vriendelik en dit was gaaf om die ander gaste te ontmoet. Die eienaar is gaaf en baie hulpvaardig. Hulle het ons gesê waar ons aandete kon kry. Die bed is gemaklik. Hierdie akkommodasie is bietjie anders, maar dis regtig die geld werd. Ons sal weer hierso bly.
Pragtige. kunstige plek in die mooiste dorpie. Dis ideaal vir kinders en ook 'n heeltemal pet friendly dorp! Ons het al tevore by dieselfde gastehuis gebly en sal ook weer terugkom. Hulle is vreeslik gasvry, die kamers is mooi en netjies en die plek is gerieflik geleë.
Sedert aankoms was almal vriendelik en behulpsaam en die nodige inligting oor die omgewing is gegee. Deurentyd was dit 'n huislike atmosfeer met lekker gesels en lag. Die rotstuin staproete met sy asemrowende uitsigpunt was een van die hoogtepunte. Die tweede hoogtepunt was die klim na die onderpunt van die watervalstroom en die drink van die koue water en dan weer die terugklim na bo. Die wilde perde wat vrylik in die omgewing en tussen die rotsklippe beweeg. Die rustige omgewing was absolute sielskos. Die verblyf was baie gemaklik met als wat mens nodig het. En absoluut veilig.
Baie dankie aan Jan en Louise wat dit 'n onvergeetlike naweek gemaak het. Dankie ook vir al die inligting wat jy vir ons gegee het, dit die naweek nog meer spesiaal gemaak. Ek kan sonder voorbehoud die Art Boutique Gallery and Accommodation aanbeveel. Hoop om julle weer gou te sien.
Baie dankie aan Jan en sy gesin vir 'n baie lekker naweek. Jan het baie inligting oor die area en deel dit vrylik.
Die eienaars van die gastehuis, Jan en Louise, is 2 pragtige mense wat jou dadelik laat welkom voel. Jy voel absoluut tuis. Die kamers is baie goed ingerig, om nie te praat van al die pragtige skilderye teen die mure nie. 'n Kunstenaars paradys.
Dankie vir jul positiewe terugvoer. Ons stem, die plankvloere bring outydse warmte en nostalgie, maar ook bietjie geluide. Ons ondersoek tans 'n werkbare metode om die klank meer te demp.
Die persoonlike aandag van die eienaars maak die aankoms en verblyf sommer lekker. As 'n liefhebber van kuns was dit 'n fees om die pragtige skilderye te besigtig en te geniet op my eie tyd.
By verre die vriendelikste mense wat ek in 'n lang tyd ontmoet het, laat jou sommer tuis voel met die intrapslag. Die kamers is ruim en alles is skoon en netjies, definitief waarde vir geld.
Die kamers is baie netjies en ruim. Die skildersessie was baie lekker. Die eienaars is baie vriendelik en behulpsaam. Ek sal enige tyd weer daar bly. Hier parkeer jy jou kar en loop tot waar jy wil wees in die dorp.